CELEX: C2006/060/46
Language: et
Date: 2006-03-11 00:00:00
Title: Kohtuasi C-465/05: Euroopa Ühenduste Komisjoni  23. detsembri 2005.  aasta hagi Itaalia Vabariigi vastu

11.3.2006   
            
            
               ET
            
            
               Euroopa Liidu Teataja
            
            
               C 60/24
            
         Euroopa Ühenduste Komisjoni 23. detsembri 2005. aasta hagi Itaalia Vabariigi vastu
   (Kohtuasi C-465/05)
   (2006/C 60/46)
   Kohtumenetluse keel: itaalia
   Euroopa Ühenduste Komisjon esitas 23. detsembril 2005. aastal Euroopa Ühenduste Kohtule hagi Itaalia Vabariigi vastu. Hageja esindajad on E. Traversa ja E. Montaguti.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et sätestades, et:
               
                           —
                        
                        
                           eraõigusliku turvateenuse osutamine on võimalik vaid eelneva Itaalia Vabariigile ustavuse vande andmise korral;
                        
                     
                           —
                        
                        
                           eraõigusliku turvateenuse osutamine on võimalik vaid pärast perfektilt selleks loa saamist;
                        
                     
                           —
                        
                        
                           nimetatud loa territoriaalne kehtivus on piiratud ja selle andmine sõltub vastaval territooriumil juba tegutsevate turvaettevõtjate arvust ja suurusest;
                        
                     
                           —
                        
                        
                           eraõiguslikku turvateenust pakkuvatel ettevõtjatel peab olema tegutsemiskoht igas provintsis, kus nad turvateenust pakuvad;
                        
                     
                           —
                        
                        
                           selliste ettevõtjate töötajatel peab olema individuaalne luba turvateenuste osutamiseks;
                        
                     
                           —
                        
                        
                           turvateenust osutavatel ettevõtjatel peab loa saamiseks olema minimaalne ja/või maksimaalne arv töötajaid;
                        
                     
                           —
                        
                        
                           eraõiguslikku turvateenust osutavad ettevõtjad peavad maksma kautsjoni kohalikule Cassa depositi e prestiti'le (deposiit- ja laenufond);
                        
                     
                           —
                        
                        
                           eraõiguslikku turvateenuse hinnad kehtestatakse kindlaksmääratud hinnavahemikus prefekti loaga;
                        
                     on Itaalia Vabariik rikkunud EÜ artiklitest 43 ja 49 tulenevaid kohustusi;
            
         
               2)
            
            
               mõista kohtukulud välja Itaalia Vabariigilt.
            
         Väited ja peamised argumendid
   Eraõigusliku turvateenuse osutamine ei kujuta endast otsest ja spetsiifilist osalemist avaliku võimu teostamises. Seetõttu ei saa sellele laiendada asutamislepingu artiklites 45 ja 55 ette nähtud erandit asutamisvabadusest ja teenuste osutamise vabadusest.
   
               1)
            
            
               Vande andmise kohustus kujutab endast õigustamatut ja taotletava eesmärgi ning eraõiguslike turvatöötajate töö laadi arvestades ebaproportsionaalset takistust. Formaalne vanne raskendab ühenduse ettevõtjate asutamist ja üldisemalt ligipääsu Itaalia eraõiguslike turvateenuste turule, viies mõnikord selliseid teenuseid kohati osutavate ettevõtjate loobumiseni nimetatud teenuste osutamisest.
            
         
               2)
            
            
               Loa nõudmine Itaalias eraõiguslikku turvateenust osutada soovijatelt, arvestamata asukohajärgses liikmesriigis selliste teenuste osutaja suhtes kehtivate sarnaste kohustustega, kujutab endast õigustamatut takistust teenuste osutamise vabadusele.
            
         
               3)
            
            
               Ühenduse ettevõtja, kes soovib end Itaalias asutada ning tegutseda teatud ulatusega territooriumil, peab omandama samal palju lubasid, kui mitmes provintsis ta soovib tegutseda (Itaalias on 104 provintsi). Lisaks sellele võib pädev ametiasutus (prefekt) keelduda loa väljastamisest, arvestades sellel territooriumil juba tegutsevate turvaettevõtete arvu ja suurusega.
            
         
               4)
            
            
               Ettevõtja, kes soovib end Itaalias asutada, peab soetama samal palju ruume, kui palju on omandatud litsentse ja tegevusega kaetud provintse, vaatamata sellele, et need ruumid ei ole teenuse osutamiseks vajalikud. Lisaks sellele on kohustus omada ruume võrdsustatav teenuste osutamise vabaduse eiramisega, kuna see nõuab selliste teenuste piiriülese osutamise korras tegutsevalt isikult asutamist.
            
         
               5)
            
            
               Turvateenuste kohatise osutamise korral nõuab Itaalia seadus, et igal töötajal peab olema individuaalne luba turvateenuse osutamiseks Itaalias, ning ei arvesta kontrolliga, mille vannutatud eraõiguslik turvatöötaja juba päritoluriigis on läbinud.
            
         
               6)
            
            
               Prefekti väljastatud load võivad sisaldada viidet töötajate minimaal- ja/või maksimaalarvule. Nende piiride ületamise korral võetakse luba tagasi. Sellised sätted kujutavad endast takistust asutamisvabadusele ja teenuste osutamise vabadusele ning eelkõige välistavad väikeste ettevõtjate ligipääsu turule.
            
         
               7)
            
            
               Itaalia seadustes ette nähtud eraõiguslikke turvateenuseid osutavate ettevõtjate kohustus maksta kautsjon Cassa depositi e prestiti'le ei arvesta teenuseosutaja suhtes asukohajärgses riigis kehtivate eesmärgilt sarnaste kohustustega.
            
         
               8)
            
            
               Hindade kehtestamise vabaduse piirangud kujutavad endast lisatakistust asutamisvabadusele ja teenuste osutamise vabadusele. Uus ettevõtja, kes üritab siseneda teatavale turule, peab end konkurentide kõrval maksma panema ning teenuste hind kujutab endast olulise tähtsusega tegurit klientide leidmisel.